Държавен вестник, бр. 59, 2014 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  59
Договори
1.6. Препратките в този Договор към този 
Договор или който и да е друг документ се 
считат за препратки към този Договор или тези 
документи така, както същите са изменени, 
допълнени или заменени с нови документи 
към съответния момент, като включват и 
всеки документ, който ги изменя, допълва 
или замества.
Приложения
1.7. Приложенията са неразделна част от 
настоящия Договор и имат съответно действие.
Закон за договорите (права на трети лица) 
от 1999 г.
1.8. Лице, което не е страна по този Договор, 
няма правата по Закона за договорите (права 
на трети лица) от 1999 г. да търси изпълнение 
на което и да условие по настоящия Договор.
Законодателни актове
1.9. Всяка препратка в настоящия Договор 
към която и да е правна норма (без значение 
дали се съдържа в първично законодателство 
или подзаконови нормативни актове, или в 
друга производна правна норма, издадена в 
съответствие с първичното законодателство) 
следва да се тълкува като позоваване на та­
къв закон, норма, нормативен инструмент, 
заповед или наредба, както са били или могат 
да бъдат в бъдеще изменени или заменени от 
други норми.
2. НАЗНАЧАВАНЕ
2.1. Емитентът назначава съобразно уговор­
ките и при условията на настоящия Договор 
Дъ Банк ъв Ню Йорк Мелън за Фискален 
агент и за Платежен агент и Дъ Банк ъв Ню 
Йорк Мелън (Люксембург) С.А. за Регистра­
тор и Агент по прехвърлянето по отношение 
на Облигациите съгласно Условията (заедно 
„Агентите“ и поотделно „Агентът“). С из­
ключение на Уговорка 14 („Промяна на Аген­
тите“), позоваването на Агентите се отнася 
до функционирането им единствено чрез 
техните Определени офиси. Всеки Агент е 
длъжен да изпълнява задълженията си, пред­
видени за Агента в Условията (включително 
според Приложение 5 („Задължения, свързани с 
Облигациите в глобална форма“), що се отнася 
до Фискалния агент и Регистратора). Всеки 
Агент се задължава да изпълнява такива 
задължения и само такива задължения, ка­
квито са предвидени в настоящия Договор, 
Условията и Облигациите. Задълженията на 
Агентите са разделни, а не солидарни. Всеки 
от Агентите (различен от Фискалния агент и 
Регистратора) се съгласява, че ако му стане 
известна каквато и да е информация, необхо­
дима на Фискалния агент или Регистратора 
за изпълнение на задълженията им съгласно 
Приложение 5 („Задължения, свързани с Обли­
гациите в глобална форма“), този Агент ще 
предостави такава информация своевременно 
на Фискалния агент и Регистратора.
2.2. Всеки от Агентите приема назначава­
нето си като агент на Емитента във връзка 
с Облигациите и се съгласява да действа в 
съответствие с разпоредбите на този Договор 
и на Условията.
2.3. Фискалният агент се задължава спря­
мо Емитента, че във връзка с емитиране на 
Облигациите ще изпълнява задълженията, 
произтичащи от Приложение 5 („Задължения, 
свързани с Облигациите в глобална форма“). 
Всеки Агент (различен от Фискалния агент) 
се съгласява, че в случай че каквато и да е 
информация, необходима на Фискалния агент 
за изпълнение на задълженията му съгласно 
същото Приложение, му стане известна, този 
Агент ще предостави такава информация 
своевременно на Фискалния агент.
2.4. С настоящото Емитентът овластява и 
възлага на Фискалния агент да избере Юро­
клиър като Общ попечител. В който и да е 
бъдещ момент Емитентът може да се съгла­
си този избор да бъде променен. Емитентът 
потвърждава, че всеки такъв избор зависи от 
правото на Юроклиър и Клиърстрийм, Люк­
сембург, заедно да вземат решение, съгласно 
което единият от тях ще действа като Общ 
попечител, както и че Фискалният агент няма 
да носи отговорност във връзка с такъв избор 
от негова страна.
3. ЕМИТИРАНЕ НА ОБЛИГАЦИИТЕ
Форма на Облигациите
3.1. Първоначално Облигациите ще бъдат 
удостоверени чрез един или повече Глобални 
сертификати за Облигациите за номиналната 
стойност и във валутата на Облигациите, които 
сертификати ще бъдат издадени в съответствие 
със следващите разпоредби.
Издаване на Индивидуален сертификат 
за Облигации
3.2. При получаване от страна на Фискал­
ния агент на информацията и инструкциите, 
необходими за надлежното му овластяване, 
Фискалният агент се задължава да уведоми 
Регистратора относно всяка релевантна ин­
формация, въз основа на която Регистраторът 
е длъжен да издаде един или повече Инди­
видуални сертификати за Облигации с обща 
номинална стойност, равна на съответната 
стойност на Облигациите, подлежащи на еми­
тиране (освен ако Фискалният агент е длъжен 
да извърши това в качеството си на Регистра­
тор или като пълномощник на Регистратора), 
да завери всеки Индивидуален сертификат за 
Облигации (или да нареди на свои упълномо­
щени представители да извършат заверката 
от негово име) и да предаде Индивидуалния 
сертификат/Индивидуалните сертификати за